తెలంగాణలో మహిళా తహసీల్దార్ దారుణహత్య WATCH LIVE TV
ఆసీస్‌పై గెలవాలంటే.. డైవ్‌ క్యాచ్‌లు పట్టాల్సిందే
ఆస్ట్రేలియాతో ఆదివారం నుంచి ప్రారంభంకానున్న కఠినమైన వన్డే సిరీస్‌ కోసం టీమిండియా నెట్స్‌లో తీవ్రంగా కసరత్తులు చేస్తోంది.
TNN | Updated:
Sep 16, 2017, 01:46PM IST
ఆస్ట్రేలియాతో ఆదివారం నుంచి ప్రారంభంకానున్న కఠినమైన వన్డే సిరీస్‌ కోసం టీమిండియా నెట్స్‌లో తీవ్రంగా కసరత్తులు చేస్తోంది. కంగారూలకు బ్యాటింగ్, బౌలింగ్‌లోనే కాదు.. ఫీల్డింగ్‌లోనూ దీటుగా బదులివ్వాలనే తలంపుతో ఫీల్డింగ్ కోచ్ ఆర్. శ్రీధర్ శనివారం ఆటగాళ్లకి ప్రత్యేక సెషన్ నిర్వహించాడు. తొలి పవర్‌ప్లే సమయంలో పరుగుల ప్రవాహానికి అడ్డుకట్ట వేసేందుకు.. 30 అడుగుల సర్కిల్‌లో ఫీల్డింగ్ చేసే క్రికెటర్లకి డైవ్‌ క్యాచ్‌లు ప్రాక్టీస్ చేయించాడు.
భారత ఓపెనర్ శిఖర్ ధావన్‌ తన భార్యకి ఆరోగ్యం సరిగాలేకపోవడంతో తొలి మూడు వన్డేలకి దూరమైన నేపథ్యంలో అతని స్థానంలో తుది జట్టులోకి అజింక్య రహానె రానున్నాడు. అతను డైవ్‌ క్యాచ్‌లు ప్రాక్టీస్ చేస్తుండగా తీసిన వీడియోని బీసీసీఐ తాజాగా సోషల్ మీడియాలో అభిమానులతో పంచుకుంది. ‘ఫీల్డింగ్ కోచ్ ఆర్. శ్రీధర్ బ్యాట్‌ నుంచి వచ్చిన బంతిని నాలుగు సెకన్ల వ్యవధిలోనే మెరుపు వేగంతో అజింక్య రహానె అందుకున్నాడు’ అంటూ బీసీసీఐ రాసుకొచ్చింది. చెన్నైలోని చెపాక్ స్టేడియంలో ఆదివారం మధ్యాహ్నం 2 గంటలకి తొలి వన్డే జరగనుంది.